Μήπως επιθυμείς να πετύχεις υψηλότερη απόδοση στο τζάκι σου; Δεν χρειάζεται να γκρεμίσεις το τζάκι σου ή να εκτελέσεις εργασίες μεγάλης κλίμακας για να πετύχεις μια αρκετά καλή απόδοση. Αρκεί να τοποθετήσεις μια σερπαντίνα στο εσωτερικό του τζακιού. Η σερπαντίνα ή αλλιώς αερόθερμο τζακιου, είναι σε θέση να παρέχει τη μέγιστη οικονομία, με λιγότερα ξύλα.
Ουσιαστικά, η σερπαντίνα τζακιού εκμεταλλεύεται τις απώλειες θερμότητας που φυσιολογικά ανεβαίνουν προς την καμινάδα και τις μετατρέπει σε ζέστη. Η ζέστη διαχέεται στο χώρο σου και έτσι απολαμβάνεις περισσότερη θερμότητα, από ότι σου παρέχει το παραδοσιακό τζάκι. Τοποθετώντας, λοιπόν, πόρτα στο τζάκι σου και συνδυάζοντάς τη με την τοποθέτηση μιας σερπαντίνας, μπορείς να μετατρέψεις το τζάκι σου σε ενεργειακό.